148 
A gránit nagy tömege, mely úgyszólván az egész hegy¬ 
séget alkotja, közönséges ortlioklas-oligoklas-granit, sok quarz- 
zal és több-kevesebb fekete magnesiacsillámmal. 
Az orthoklas többnyire lmsvörös és frisebbnek látszik, 
mint az oligoklas, mely eredetileg fehér, de elmállás folytán 
gyakran sárgás vagy zöldes lett. Némely helyen ugyan mind 
a két földpát nem vöröses- de ekkor is az orthoklas színezete 
sötétebb és élénkebb. Kivételes esetekben az orthoklas mál- 
lottabb az oligoklasnál, mint pl. a sukorói templom alatt elő¬ 
forduló gránitban. A két földpátfajnak egymáshozi viszonyára 
nézve még igen érdekes azon jegecesedési tünemény, melyet 
egy Pákozd mellett talált közel példányon észleltem, itt t. i. 
a kőzet egy kis üregében két különböző földpátnak szabadon 
kiképződött és szabályszeriileg összenőtt jegecei láthatók, még 
pedig úgy, hogy a nagyobb lmsvörös orthoklasjegecck coPpo 
lapjaihoz egyfelől vékony, lemezalakú fehér jegecek tapadnak, 
melyek lángkisérletbcn az oligoklas reactióit adják. 
Általában az orthoklas mennyisége túlnyomó az oligo- 
klasé fölött, de mégis ritka eset, melyben az utóbbi teljesen 
hiányzik. 
A számos quarzjegec rendesen elég tisztán mutatja a 
diploeder, azaz a kettes hatlapos gúla alakját. 
A górcső bennök sok zárványt tüntet fel, többek között 
azon érdekes folyadékzárványokat is, melyekben mozgó lég¬ 
buborék úszik, bizonyságául annak, hogy az üreg tartalma 
csakugyan cseppfolyó-anyag; továbbá vannak salakzárványok 
tiichitek, folyadéknélküli gáz zárványok és zöldes jegecalaku 
mikrolithok, melyek amphibol alakra emlékeztetnek. 
A sukorói gránit egyik csiszolatában feltűnő a quarznak 
földpáttal való szabályszerű összenövése, körülbelül hasonló 
az úgynevezett betűgranit (Schriftgranit) tüneményéhez, 
A gránit harmadik alkatrésze nagyobbrészt csak fekete 
magnesiacsillám (biotit) által van képviselve: kalicsillámot 
egyikben sem találtam.*) Nevezetes, hogy mennyisége a kü- 
*) Előadásom befejezése után dr. Szabó tanár ur szives volt arra 
figyelmeztetni, hogy ő a székesfehérvári szőlőhegy bizonyos pontján káli- 
csillámot is talált a gránitban. 
